ประกันแข่งดุดันเบี้ยส่งท้ายปี
อาคเนย์สั่งลุยลดราคา30%&#8216;ไทยพาณิชย์&#8217;จับข้าราชการ
28 ก.ย. 2555

อาคเนย์สั่งลุยลดราคา30%‘ไทยพาณิชย์’จับข้าราชการ
บริษัทประกันลุยเก็บงานส่งท้ายปี อาคเนย์หั่นเบี้ย 30% สัปดาห์ประกันภัย
นายโชติพัฒน์ พีชานนท์ ประธานกรรมการบริหาร อาคเนย์ กลุ่มธุรกิจประกันและการเงิน เปิดเผยว่า ทางกลุ่มอาคเนย์จะลดค่าเบี้ยประกัน 2030% ให้กับลูกค้าที่ซื้อประกันภัยทรัพย์สินและประกันภัยอุบัติเหตุส่วนบุคคล (พีเอ) ภายในงานสัปดาห์ประกันภัย ซึ่งจะมีขึ้นระหว่างวันที่ 28-30 ก.ย.นี้ ไม่ว่าจะเป็นประกันภัย พ.ร.บ. หรือประกันภัยรถยนต์ชั้น 1 ประกันรถยนต์ 2 พลัส หรือ 3 พลัส และประกันโรคมะเร็ง 
นอกจากนี้ บริษัทอาคเนย์ประกันชีวิตก็จะนำแบบประกันชีวิตใหม่ล่าสุด 4 แบบ ที่เน้นการลงทุนและการออมระยะสั้นและระยะยาวไปเปิดตัวด้วย เป็นแบบประกันที่เหมาะสมกับความคุ้มครองทุกเพศทุกวัย ที่ให้ความคุ้มครอง และตอบสนองในเรื่องการออมทรัพย์ การวางแผนชีวิตหลังเกษียณ และการลงทุนสำหรับคนรุ่นใหม่ 
นายวิพล วรเสาหฤท กรรมการผู้จัดการใหญ่ บริษัท ไทยพาณิชย์ประกันชีวิต กล่าวว่า บริษัทก็จะเปิดตัวแบบประกันใหม่ที่จับกลุ่มข้าราชการโดยเฉพาะ เป็นกรมธรรม์แบบบำนาญพิเศษที่ให้ความคุ้มครองชีวิตสูงสุดถึง 5 เท่า หรือ 500% ของทุนประกันภัย เป็นการรองรับการขึ้นเงินเดือนกลุ่มข้าราชการในวันที่ 1 ต.ค.นี้ และยังใช้สิทธิลดหย่อนภาษีได้สูงสุดถึง 1 แสนบาท นายสาระ ล่ำซำ กรรมการผู้จัดการและประธานเจ้าที่บริหาร บริษัท เมืองไทยประกันชีวิต กล่าวว่า ในส่วนของบริษัทจะนำทั้งแบบประกันที่ให้ความคุ้มครองชีวิต คุ้มครองชีวิตและสุขภาพ การออมทรัพย์ และประกันชีวิตควบการลงทุนมาขายให้กับลูกค้า โดยเฉพาะแบบเมืองไทย สมาร์ท เซฟเวอร์ 10/1 ที่ชำระเบี้ยเพียงครั้งเดียว ให้ความคุ้มครอง 10 ปี และให้อัตราผลตอบแทนจากการออมสูงสุดถึง 4.01% 
น.ส.พัชรา ทวีชัยวัฒนะ รองกรรมการผู้จัดการใหญ่ฝ่ายบริหารการตลาดและสื่อสารองค์กร บริษัท อลิอันซ์ อยุธยา ประกันชีวิต กล่าวว่า บริษัทได้แบบประกันยอดนิยมที่ให้ผลตอบแทนสูงมาขาย โดยเน้นแบบประกันประเภทออมทรัพย์ ตัวอย่างเช่น “มาย ช้อยส์ 7/3(มีเงินปันผล)” “มาย เซฟวิ่งส์ 10/6 (มีเงินปันผล)” “มาย สมาร์ทแพลน 15/10 (มีเงินปันผล)” และ “อยุธยาชีวิตมั่นคง A85/X” เพื่อเป็นทางเลือกที่เหมาะสมกับทุกจังหวะชีวิตของลูกค้าในการสร้างหลักประกันและความมั่นคงในชีวิต